Nadine Samonte

Si Nadine Burgos Eidloth-Chua, kilala bilang Nadine Samonte (ipinanganak Marso 2, 1988) ay isang aktres na Filipina.

Talambuhay
Si Nadine Samonte ay anak nina Frank Eidloth, isang Aleman at Edjenta Burgos, isang Filipina. Nagsimula si Nadine sa ABS-CBN Talent Center noong 14 na taong gulang siya. Ngunit naging sikat siya sa programang pampaligsahan ng GMA Network na StarStruck na ginanap noong 2003. Matapos ang programang ito ay gumanap si Nadine sa Love to Love at di kalaunan ay gumanap din siya sa Ikaw sa Puso na kung saan una niyang nakatambal niya si Oyo Boy Sotto, anak ng batikang komedyante at mang-aawit na si Vic Sotto.

Muling nagkatambalan sina Nadine at Oyo Boy sa pelikulang Forever My Love at ang programang pantelebisyon na Leya: Ang Pinakamagandang Babae sa Ilalim ng Lupa na gawa ng TAPE Inc. Noong 2004, ginawaran si Nadine ng Guillermo Mendoza Memorial Scholarship Foundation ng gawad bilang "Most Promising Actress".

Panandaliang tumigil si Nadine sa paggagnap sa pelikula at telebisyon. Matapos niyang mamahinga ay gumanap si Nadine sa mga programang pantelebisyon na Now and Foverever: Ganti at Etheria. Gumanap rin siya sa mga pelikulang Hari ng Sablay at Lagot Ka Sa Kuya Ko.  Mapapanood ngayon si Nadine Samonte sa dramang pantelebisyon na Bakekang.

Ang tagapangasiwa ni Nadine na si Jeffrey Gamil ang nagbigay sa kanya ng pangalang "Samonte".

Pilmograpiya

Telebisyon

Pelikula
 Pitong Dalagita (2006)
 Isusumbong Kita sa Kuya Ko (2006)
 Say That You Love Me (2005)
 Hari ng Sablay (pelikula) (2005)
 Happily Ever After (2005)
 Enteng Kabisote: Okay ka fairy, the legend (2004)
 Forever My Love (2004)
 Kilig... Pintig... Yanig... (2004)

Mga parangal

Guillermo Mendoza Memorial Scholarship Foundation Awardee (2004) - "Most Promising Female Actress" (Pinaka May Pag-asang Aktres'')

Mga sanggunian

Mga link na panlabas

Nadine Samonte sa GMA Network website

Mga Pilipinong liping-Aleman
Mga artista mula sa Pilipinas